|  |  |  |
| --- | --- | --- |
|  | Bosna i Hercegovina  Federacija Bosne i Hercegovine  Hercegovačko – neretvanski kanton  Grad Konjic  Gradsko vijeće | ISO EN 9001 OPCINA KONJIC B |

Broj: 03-02-2-410/23

Konjic, 31.01.2023. godine

Na osnovu člana 8. Zakona o ministarskim, vladinim i drugim imenovanjima Federacije Bosne i Hercegovine (Službene novine FBiH broj: 12/03, 34/03, i 65/13), člana 11. Odluke o utvrđivanju kriterija i standarda za imenovanja na upražnjene pozicije u reguliranim organima Općine Konjic (Službeni glasnik Općine Konjic broj 4/22) i člana 16. Statuta Grada Konjica (Službeni glasnik Grada Konjica broj: 10/22) Gradsko vijeće Grada Konjica objavljuje

**JAVNI OGLAS**

**za izbor i imenovanje članova Upravnog odbora**

**JU Centar za socijalni rad Konjic**

**I.**

Objavljuje se javni oglas za izbor i imenovanje članova Upravnog odbora JU Centar za socijalni rad Konjic i to:

* Predstavnik osnivača – tri člana.
* Predstavnik Ministarstva zdravstva, rada i socijalne zaštite HNK-jedan član.

**II.**

**Opis pozicije**

Upravni odbor je organ upravljanja ustanovom i obavlja sljedeće poslove: donosi pravila ustanove; imenuje i razrješava direktora; utvrđuje planove rada i razvoja i godišnje planove; donosi finansijski plan i usvaja godišnji izvještaj; donosi opšte akte u skladu sa zakonom i pravilima ustanove; odlučuje o svim pitanjima obavljanja djelatnosti radi kojih je ustanova osnovana; usmjerava, kontroliše i ocjenjuje rad direktora, rješava sva pitanja sa osnivačem; odgovara osnivaču za rezultate rada ustanove; odlučuje o prigovoru radnika na rješenje kojim je drugi organ određen pravilima ustanove odlučio o pravu, obavezi i odgovornosti radnika iz radnog odnosa; podnosi osnivaču najmanje jednom godišnje izvještaj o poslovanju ustanove; vrši i druge poslove u skladu sa zakonom i pravilima ustanove.

**III.**

**Opći uslovi za imenovanja**

Kandidati iz tačke I. ovog javnog oglasa za imenovanje pozicije u upravnom odboru dužan je ispunjavati sljedeće uslove:

1. da je državljanin Bosne i Hercegovine,

2. da je stariji od 18 godina,

3. da nije otpušten sa posla kao rezultat disciplinske mjere na bilo kom nivou u BiH u periodu od 3 godine prije dana objavljivanja upražnjene pozicije,

4. da nije pod optužnicom Međunarodnog suda za ratne zločine u bivšoj Jugoslaviji,

5. da nije na funkciji u političkoj stranci u smislu člana 5. Zakona o ministarskim, vladinim i drugim imenovanjima u FBiH (Službene novine FBiH,broj: 12/03, 34/03 i 65/13).

6. da nema privatni i/ili finansijski interes u javnoj ustanovi u kojoj se kandiduju,

7. da nije u sukobu u smislu odredbi Zakona o sukobu interesa u tijelima vlasti FBiH, ako se radi o konačnom imenovanju u organe javnih preduzeća,

8. da nije osuđivan za krivično djelo,

9. da se protiv njega ne vodi krivični postupak.

Dokaz za tačku 8. i 9. izabrani kandidati će dostaviti nakon konačnog imenovanja.

**Napomena:** Lični podaci o kandidatima su tajni i mogu se prikupljati i obrađivati samo u skladu sa Zakonom o zaštiti ličnih podataka (Službeni glasnik BiH br: 49/06, 76/11 i 89/11)

**Posebni uslovi:**

1. da imaju višu ili visoku stručnu spremu prvog, drugog ili trećeg ciklusa Bolonjskog sistema studiranja sa (najmanje 180 ECTS bodova)**,**
2. najmanje 3 (tri) godine radnog iskustva nakon sticanja više ili visoke stručne spreme,
3. da nije predsjednik ili član nijednog drugog nadzornog, upravnog ili školskog odbora,
4. da posjeduje stručno znanje iz oblasti rada i organizacije javnih ustanova, kao i sposobnost tumačenja propisa iz oblasti za koju je reguliran organ osnovan,
5. komunikacijske i organizacijske sposobnosti,
6. sposobnost tumačenja propisa iz oblasti za koju je regulirani organ osnovan,
7. sposobnost upravljanja finansijskim i ljudskim resursima.

**IV.**

**Potrebni dokumenti:**

Svojeručno potpisana prijava kandidata treba da sadrži kraću biografiju, adresu i kontakt telefon.

**Uz potpisanu prijavu treba dostaviti:**

1. Uvjerenje o državljanstvu ili CIPS-ova prijava mjesta boravka,
2. Diploma o završenoj školskoj spremi,
3. Ovjerene izjave o činjenicama iz tačke III alineje 3, 4, 5, 6, 7 i tačke III posebni uslovi pod tačkom c.
4. Uvjerenje o radnom iskustvu u struci, najmanje 3 /tri/ godine.

Dokumenti koji se prilažu uz prijavu na javni oglas moraju biti originali ili u ovjerenoj kopiji.

**V.**

Sa kandidatima koji budu ispunjavali uslove propisane Javnim oglasom Komisija za izbor i imenovanje na upražnjene pozicije u reguliranim organima Grada Konjic iz reda osnivača obavit će intervju.

Imenovani kandidati su dužni Službi za zajedničke i stručne poslove Grada Konjic- Stručnoj službi gradskog vijeća Konjic, u roku od 15 dana od dana imenovanja, dostaviti:

- Uvjerenje da nisu osuđivani za krivično djelo, izdato od strane MUP-a koje nije starije od 3 mjeseca i

- Uvjerenje da se protiv kandidata ne vodi krivični postupak, izdato od strane nadležnog Općinskog suda koje nije starije od 3 mjeseca.

**VI.**

**Ostale napomene**

Konačno imenovanje vrši Gradsko vijeće Konjic.

Javni oglas ostaje otvoren 15 dana od dana posljednjeg objavljivanja, a isti će biti objavljen u ''Službenim novinama FBiH'', Dnevnom listu ''Oslobođenje'' i na web stranici Grada Konjic.

Obrazac prijave moguće je preuzeti na web stranici Grada Konjica ([www.konjic.ba](http://www.konjic.ba)) ili u Centru za pružanje usluga građanima (info pult) Grada Konjica.

Prijave sa dokumentacijom mogu se dostaviti u zatvorenoj koverti na šalter salu Gradske uprave grada Konjica ili preporučeno poštom na adresu:

**Grad Konjic**

**Ul. Maršala Tita br. 62**

**Sa naznakom za izbor i imenovanje članova školskog odbora iz reda osnivača u JU Centar za socijalni rad Konjic – NE OTVARATI**

Neblagovremene i nepotpune prijave neće se uzeti u razmatranje.

Zainteresirana stranka može podnijeti prigovor na konačno imenovanje, ako postoje dokazi da u procesu imenovanja nisu ispoštovani principi ili postupci utvrđeni Zakonom. Prigovor se podnosi Gradskom vijeću, a kopija se dostavlja Ombudsmenu za ljudska prava Bosne i Hercegovine.

**PREDSJEDNIK GRADSKOG VIJEĆA**

Kenan Greda s.r.

|  |  |  |
| --- | --- | --- |
| Maršala Tita br.62  88400 Konjic  Bosna i Hercegovina | Telefon: +387 (0)36 712 200  Fax: +387 (0)36 729 813  E-mail: gradsko.vijece@konjic.ba  Web: http://www.konjic.ba | PB: 07140955  ID: 4227204140005 |